
Ehitusloa ja kirjalike nõusolekute väljastamine

või väljastamisest keeldumine (Mooni tn 56)

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid Mooni tn 56 kinnistu omanikult  ehitusloa taotlus aiamaja püstitamiseks ning majandushoone ja kasvuhoone püstitamiseks kirjalike nõusolekute taotlused koos kooskõlastatud ehitusprojekti ja riigilõivu maksekorraldusega.
Ehitusprojekti seletuskirja tuleohutuse peatükis on kirjas, et tuleohutuse korral tulekustutamiseks võib kasutada tulekahju veevõtukoht, mis asub Družbaplus AÜ territooriumil, raadiuses mitte enam kui 150 m. Koht on näidatud situatsiooniskeemil.

Mooni tn 56 kinnistu vastavalt  04.11.1998 Narva Linnavalitsuse korraldusele nr 1571-k „AÜ Družbaplus piiride ja pindala kinnitamine“ kuulub täpsustatud AÜ Družbaplus üldpindala koosseisu.

AÜ Družbaplus territooriumil ehitatud ja kasutatud nii aiamaju kui ka teisi majandusehitisi.    

Geodeesia ja maakorralduse osakonna andmetel AÜ Družbaplus territooriumil on 135 aiandusmaatükki. Tänaseks AÜ Družbaplus üldmaa ja teed on erastamata.

Ehitusloa menetluse käigus selgus, et AÜ Družbaplus territooriumil nõutud tuletõrje veevõtukoht puudub. Aprillis 2010 AÜ Družbaplus esimees oma vastuses ehitusjärelevalve osakonna päringule teatas, et AÜ Družbaplus territooriumil ei ole kohti, kuhu saab ehitada tuletõrje veevõttu.

25.09.2010 a Majandus- ja kommunikatsiooniministri määruse nr 67 „Nõuded ehitusprojektile“ § 25 lõike 1 punkti 5 kohaselt ehitusloa taotlemisel esitatakse ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. 
Tulenevalt ülaltoodust võib Mooni tn 56 aiamaja ja kõrvalhoonete püstitamise ehitusprojekti hinnata kui mittevastavaks praegu kehtivatele majandus- ja kommunikatsiooniministri määruse nr 67 § 25 lõike 1 punktis 5 nõuetele ning ehitusseaduse §24 lõike 1 punkti 1 ja §16 lõike 4 punkti 1 alusel keelduda ehitusloa ja kirjalike nõusolekute väljastamisest. 
Mooni tn 56 aiamaja ja kõrvalhoonete püstitamise ehitusprojekti raames tuletõrje veevõtukoha puudumise probleemi lahendada ei ole võimalik, kuna tuletõrje veevõtukoha projekteerimine ja ehitamine AÜ Družbaplus territooriumil ei ole Mooni tn 56 kinnistu omaniku kohustus.
Kuna antud küsimus ei ole üheselt võetav, siis kasutades kaalutlusõigust tuleb valida kahest otsusest (ehitusloa väljastamisest ja kirjalike nõusolekute andmisest ning ehitusloa väljastamisest ja kirjalike nõusolekute andmisest keeldumine) üks.
2.    ÕIGUSLIKUD ALUSED

2.1. Ehitusseaduse §23 lõike 1 kohaselt ehitusloa väljastab ja tunnistab kehtetuks kohalik  omavalitsus.
2.2. Ehitusseaduse §16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

2.4. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.                                  

2.5. Haldusmenetluse seaduse § 4 lõike 1 kohaselt on kaalutlusõigus (diskretsioon) haldusorganile seadusega antud volitus kaaluda otsustuse tegemist või valida erinevate otsustuste vahel.
3. OTSUS

3.1  Väljastada ehitusluba Mooni tn 56 kinnistule aiamaja püstitamiseks;

3.2. Anda kirjalikud nõusolekud Mooni tn 56 kinnistule majandushoone ja kasvuhoone püstitamiseks.

3. ALTERNATIIVOTSUS

Keelduda ehitusloa väljastamisest ja kirjalike nõusolekute andmisest Mooni tn 56 kinnistule aiamaja ja kõrvalhoonete püstitamisest.
4. RAKENDUSSÄTTED

4.1. Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

